טוני פוליס

אנטוני ריצ'רד פוליס (באנגלית: Anthony Richard Pulis; נולד ב-16 בינואר 1958) הוא כדורגלן עבר ולשי וכיום מאמן כדורגל.

== קריירת מועדונים ==
פוליס החל את הקריירה שלו בבריסטול רוברס אליה הצטרף כבר בבית הספר. פוליס שיחק במדי קבוצת הבוגרים של המועדון החל משנת 1975, ערך 85 הופעות ליגה לפני שעזב להונג קונג לקבוצת Happy Valley AA, בשנת 1981. הוא חזר לרוברס לאחר עונה אחת וערך 45 הופעות ליגה נוספות לפני שעבר למועדון הוולשי ניופורט קאנטרי, בשנת 1984. בניופורט, פוליס הפך לשחקן חשוב במערך הקבוצה. לאחר שהקבוצה נקלעה לקשיים כלכליים, הארי רדנאפ החתים את פוליס בבורנמות' בה בילה שלוש שנים לפני שהצטרף לג'ילינגהם בשנת 1989. פוליס חזר לבורנמות' לאחר עונה אחת כשחקן/ מאמן, בתפקיד זה ערך 16 הופעות וכבש שער אחד בטרם פרש ממשחק בסיום עונת 1992<ref name=":0"></ref>.

== קריירת אימון ==
=== בורנמות' ===
פוליס מונה למאמן זמני בוסטהאם יונייטד ב-1992, לאחר שהארי רדנאפ החליט לעזוב את תפקידו במועדון. פוליס כיהן בתפקיד עד סיום העונה ואז מונה למאמנה של בורנמות' בה כיהן במשך שתי עונות, עד סיום עונת עונת 1993/1994<ref name=":0" />.

=== ג'ילינגהם ===
בקיץ 1995 מונה פוליס למאמנה של ג'ילינגהם, הוא כיהן בתפקיד במשך 4 עונות, הוא קידם את הקבוצה מקבוצת תחתית לקבוצה שמתמודדת בצמרת. לאחר שכמעט עלה ליגה עם הקבוצה, פוטר פוליס ב-1999 מתפקידו בעיקר בעקבות מחלוקת עם יו"ר המועדון. בהמשך אף תבע פוליס את האחרון ב־400,000 ליש"ט שבסופו של דבר הסתיימה בבית המשפט ופוליס זוכה על ידו ב-75,000 ליש"ט<ref></ref>.

=== בריסטול סיטי ===
פוליס מונה למאמנה של בריסטול סיטי לקראת עונת 1999/2000. כבר מתחילה היו שמועות על מערכת יחסים עכורה בינו לבין הנהלת המועדון ובהמשך אף עם קהל המועדון בעיקר לאחר ששמו נקשר בתקשורת למעבר לפורטסמות', ואכן עזב פוליס את המועדון תוך זמן קצר<ref></ref>.

=== פורטסמות' ===
בינואר 2000 עזב פוליס את בריסטול סיטי על מנת לאמן את פורטסמות'. הוא לקח את פורטסמות' מהשליש התחתון בטבלה לחלק העליון, אף על פי כן באוקטובר 2000 פוטר והוחלף על ידי סטיב קלרידג'<ref></ref>.

=== סטוק סיטי ===
לאחר שנתיים בהן לא אימן כלל, מונה פוליס למאמנה של סטוק סיטי מעט לאחר שהחלה עונת 2002/2003<ref></ref>. פוליס מצא את עצמו מיד במאבק נגד הירידה לליגה השלישית. לאחר מספר החתמות טובות בחלון העברות של חודש ינואר, הצליחה הקבוצה להישאר בליגה במחזור האחרון של העונה כשגברה 1-0 על רדינג. פוליס מספר בראיונות, שהעונה הזו, בה הצליח להשאיר את הקבוצה ליגה, היא אחת ההצלחות הגדולות ביותר בקריירת האימון שלו<ref></ref>.

בעונה שלאחר מכן, עונת 2003/2004, הדריך פוליס את המועדון למקום ה-11. בתחילת עונת 2004/2005, גברה המתיחות בין המאמן לבין היושב ראש בעקבות אי העברת כספים לרכישת שחקנים כפי רצונו של פוליס. המחלוקת בין פוליס לבעלים האיסלנדים של המועדון הגיעה לשיא עם פיטוריו של פוליס ב-28 ביוני 2005<ref></ref>. גם לאחר שפוטר, המשיכו חילופי ההאשמות בין השניים, יושב ראש המועדון אמר שפוליס פוטר מכיוון "שלא ניצל את שוק ההעברות", פוליס אמר לעומת זאת: "מכרנו את מלך השערים שלנו ומעולם לא החלפנו אותו"<ref></ref>. במקומו של פוליס מונה ההולנדי יוהאן בוסקאמפ 24 שעות בלבד לאחר שפוליס פוטר<ref></ref>.

=== פלימות' ארגייל ===
בעונת 2005/2006 מונה פוליס למאמנה של פלימות' ארגייל מהצ'מפיונשיפ<ref></ref> עמה סיים במקום ה-11 אף על פי כן, לא המשיך במועדון לעונה נוספת<ref></ref>.

=== סטוק סיטי ===
ב-14 ביוני 2006 הוכרז כי פוליס יחזור לקדנציה שנייה כמאמנה של סטוק סיטי<ref></ref>.

פוליס זכה כמאמן חודש אפריל 2007<ref></ref> לאחר שסטוק צברה 11 נקודות ב-5 משחקים, רצף זה העלה את הקבוצה עד למקום השביעי בטבלה, עם זאת, בסופו של דבר סיימה הקבוצה את העונה במקום ה-8 בליגה ומחוץ לפלייאוף. לקראת עונת 2007/2008 מכרה סטוק סיטי מספר שחקני מפתח, אולם רכש נכון של המועדון בראשותו של פוליס, העמיד אותה במקום טוב לקראת העונה שבפתח<ref></ref>. סטוק בהדרכתו של פוליס העפילה לפרמייר ליג בסיום אותה עונה לראשונה מזה 23 שנה, עם העלייה, הודה פוליס כי הקבוצה צריכה להתחזק אולם הבהיר כי המועדון "לא ישתגע" עם ההוצאות שלו. ההחתמה הגדולה של הקיץ הייתה בדמותו של החלוץ דייב קיטסון, קיטסון הצטרף בתמורה ל-5.5 מיליון ליש"ט, הקיץ כלל עוד מספר החתמות כולל בנו של פוליס, אנתוני פוליס<ref></ref>. לאחר פתיחת עונה מוצלחת בפרמייר ליג, הסתבכה הקבוצה במאבקי התחתית דבר שהציב אותה כמועמדת לירידת ליגה, אף על פי כן, מספר החתמות נכונות בחודש ינואר התבררו כטובות, וסטוק הבטיחה סופית עונה נוספת בפרמייר ליג ב-9 במאי לאחר שגברה 2-1 על הול סיטי. פוליס זכה לשבחים רבים בממלכה על עבודתו בסטוק למרות תקציב נמוך והוא אף הוזכר כמועמד אפשרי לתואר מאמן השנה בפרמייר ליג.

בעונה שלאחר מכן, סטוק ביססה את מעמדה בליגה כקבוצת מרכז טבלה ואף העפילה באותה העונה אל רבע גמר הגביע כולל ניצחונות על ארסנל ומנצ'סטר סיטי. סטוק סיימה את העונה במקום ה-11 בפרמייר ליג עם 47 נקודות, שתי נקודות יותר מהעונה שעברה. ב-6 בפברואר 2010, ציין פוליס את הופעתו ה-300 כמאמן סטוק עם ניצחון 3:0 על בלקברן רוברס, היה זה הניצחון הגבוה ביותר של הקבוצה מזה 24 שנים<ref></ref>.

בעונה שלאחר מכן, עונת 2010/2011 הפך פוליס למאמן השלישי בתולדות סטוק שהוביל את המועדון לחצי גמר גביע ה-FA לאחר ניצחון ברבע הגמר על וסטהאם יונייטד. לאחר מכן הם המשיכו גם למשחק הגמר כשגברו על בולטון 5-0<ref></ref>, תוצאה שהפכה את פוליס למאמן הראשון שהוביל את סטוק לגמר הגביע האנגלי. במשחק הגמר, הפסידה סטוק 1-0 למנצ'סטר סיטי, כיוון שהאחרונה הבטיחה את מקומה באירופה כבר דרך הליגה, סטוק העפילה לליגה האירופית לקראת עונת 2011/2012. יו"ר המועדון, פיטר קואטס אמר בסיום אותה עונה כי פוליס הוא המאמן הגדול אי פעם שהיה בסטוק<ref></ref>. בקיץ 2011, החתימה הקבוצה את פיטר קראוץ' בסכום של 10 מילי ליש"ט, סכום שיא עבור המועדון<ref></ref>.

לאחר שהדיחה את היידוק ספליט, העפילה סטוק לשלב הבתים של הליגה האירופית, סטוק הוגרלה בבית עם בשיקטש, דינמו קייב ומכבי תל אביב, היא העפילה גם לשלב הבא, את ההישג הזה הגדיר פוליס "אבן דרך בתולדות המועדון"<ref></ref>. הקבוצה הודחה על ידי ולנסיה בשלב שלאחר מכן ובליגה, סיימה את העונה במקום ה-14.

את עונת 2013/2014 החלה סטוק בצורה לא טובה, בחודר ינואר, צברה הקבוצה נקודה אחת בלבד, ההופעות והתוצאות נותרו גרועות גם בפברואר ופוליס ספג ביקורת קשה מצד האוהדים לאחר תבוסה ביתית לוסטהאם. עם זאת, מספר ניצונות לקראת סיום העונה הציבו את הקבוצה במקום ה-13 בסיום העונה. פוליס עזב את המועדון ב-21 במאי 2013 לאחר פגישה עם יו"ר המועדון פיטר קואטס<ref></ref>. לאחר עזיבתו אמר פוליס כי הוא מאוכזב מהחלטתו של קואטס אך מקבל את נימוקיו<ref></ref>.

=== קריסטל פאלאס ===
ב-23 בנובמבר 2013 מונה פוליס למאמנה של קריסטל פאלאס כשחתם על חוזה לשנתיים וחצ<ref></ref>. הניצחון הראשון שלו הגיע ב-3 בדצמבר 2013, 1-0 על וסטהאם. בחודש אפריל ניצחה הקבוצה חמישה משחקים רצופים דבר שזיכה את פוליס בתואר מאמן חודש אפריל בפרמייר ליג<ref></ref>. את העונה, עונת 2013/2014, סיימה הקבוצה במקום ה-11 עם 45 נקודות דבר שזיכה את המאמן בתואר מאמן השנה בפרמייר ליג<ref></ref>.

במהלך קיץ 2014, עבד פוליס ב-BBC כפרשן במונדיאל 2014<ref></ref>. 48 שעות טרם החלה עונת 2014/2015, עזב פוליס את קריסטל פאלאס "בהסכמה הדדית", באומרו שזה מכיוון שהוא לא מגובה בשוק ההעברות על ידי הנהלת המועדון<ref></ref>. בנובמבר 2016, נדרש פוליס על ידי שופט בית המשפט לשלם לקריסטל פאלאס 3.7 מיליון ליש"ט בגין מצג שווא במרמה כשביקש לפני החלה העונה לקבל את סכום הבונוס אם הקבוצה תישאר בליגה ונדרש להחזיר אותו לאחר שעזב את המועדון בפתאומיות<ref></ref>.

=== וסט ברומיץ' אלביון ===
ב-1 בינואר 2015 מונה פוליס למאמנה של וסט ברומיץ' אלביון<ref></ref>. פוליס חיזק מאוד את הגנת הקבוצה והפך אותה לקבוצה עיקשת הגנתית, בקבוצה שמרה בחודש פברואר על רשת נקייה ב-3 מתוך ארבעה משחקים, דבר שזיכה את פוליס כמאמן חודש פברואר בפרמייר ליג<ref></ref>. הקבוצה סיימה את העונה, עונת 2014/2015 במקום ה-13 בפרמייר ליג, כשבדרך היא משיגה ניצחונות על צ'לסי ומנצ'סטר יונייטד. באוקטובר 2016, חתם פוליס על חוזה במועדון עד 2018. לקראת סיום העונה, הוכרז פוליס כאחד משישה המועמדים בתואר מאמן השנה בפרמייר ליג<ref></ref>, אך לא זכה בסופו של דבר. הקבוצה סיימה את העונה, עונת 2016/2017 במקום ה-10<ref></ref>. ב-11 באוגוסט 2017, פוליס חתם על הארכת חוזה נוספת במועדון, עד 2019<ref></ref>. פוליס פוטר מתפקידו בוסט ברומיץ' ב-20 בנובמבר 2017, לאחר רצף תוצאות גרוע בו ניצחה הקבוצה רק ארבעה מתוך 22 משחקי הליגה כשהקבוצה ממוקמת במקום ה-17 בליגה<ref></ref>. לאורך כהונתו כמאמן הקבוצה, היה נתון לביקורות רבות מצד אוהדים ופרשנים על סגנון הכדורגל השלילי וההגנתי בו משחקת הקבוצה<ref></ref>.

=== מידלסברו ===
ב-26 בדצמבר 2017, מונה פוליס למאמנה של מידלסברו מהצ'מפיונשיפ<ref></ref>. במשחקו הראשון כמאמן, הפסידה הקבוצה 1-0 לאסטון וילה. את העונה סיימה הקבוצה במקום החמישי ובכך העפילה לפלייאוף העלייה בו הפסידה לאסטון וילה ונשארה עונה נוספת בצ'מפיונשיפ. ברוב עונת 2018/2019 שמרה הקבוצה על מיקומה בששת המקומות הראשונים בליגה, אם כי, ריצה של שישה הפסדים רצופים גרמה לקבוצה לסיים מחוץ לפלייאוף והמועדון החליט שלא להאריך את חוזהו במועדון בתום העונה<ref></ref>.

=== שפילד ונסדיי ===
ב-13 בנובמבר 2020 חזר פוליס לאמן לאחר למעלה משנה חוץ לכדורגל ומונה למאמנה של שפילד ונסדיי מהצ'מיונשיפ<ref></ref>.

המשחק הראשון שלו בתפקיד הסתיים בהפסד 1:0 לפרסטון נורת' אנד. לאחר הפסד 2–0 לנוטינגהאם פורסט, הוא שבר את שיא ההתחלה הגרועה ביותר עבור כל מאמן בשפילד וונסדיי אי פעם כשהשיג 3 נקודות בלבד מ-24 אפשרויות. רק במשחקו התשיעי בתפקיד השיגה הקבוצה ניצחון בכורה בהדרכתו בניצחון 0-1 על קובנטרי סיטי.

ב-28 בדצמבר 2020, פוטר פוליס מתפקידו כחודש וחצי בלבד לאחר שמונה כשהוא משיג ניצחון אחד בעשרה משחקים<ref></ref>. לפי דיווחים בתקשורת הסיבה לפיטוריו הייתה מחלוקת עם הבעלים בנוגע למדיניות הרכש בחודש ינואר<ref></ref>. הבעלים, דג'פון צ'אנסירי, תיאר מאוחר יותר את מינוי פוליס למאמן כטעות גדולה<ref></ref>.

== חיים אישיים ==
פוליס נולד בניופורט, ויילס. משפחתו עברה לוויילס ממלטה טרם נולד, מפני שסבו ואביו, אנג'לו, עבד בפלדה<ref></ref>. בצעירותו אהד את מנצ'סטר יונייטד. אחד מאחיו, ריי, נהג לשחק גם בניופורט קאנטרי, וכיום הוא יו"ר המועדון. בנו, אנתוני, הוא כדורגלן עבר המשמש כיום כעוזר מאמן אינטר מיאמי. לפוליס גם בת, סטפני, שבן זוגה, ג'ק סוואן הוא כדורגלן חובבן ששיחק בנוער של קבוצת בורנמות'.
לפוליס הוענק תואר כבוד מאוניברסיטת סטפורדשייר ב-10 ביולי 2009. הוא קיבל את הפרס על תרומתו בסיוע לתלמידים בנושא עיתונות בספורט. הוענק לו גם פרס דומה מאוניברסיטת ויילס, ניופורט, ב-2013<ref></ref>.

פוליס השתתף במרתון לונדון 2009, אותו סיים תוך 4 שעות 31 דקות ו-57 שניות. ב-31 במאי 2012<ref></ref>. פוליס נשא את הלפיד האולימפי לקראת אוליפיאדת לונדון 2012.

פוליס הוא קתולי ומגיע בקביעות לכנסייה. אמו נפטרה ב-13 בספטמבר 2010, באותו יום בו היה לסטוק משחק נגד אסטון וילה, פוליס לא הופיע למשחק אך הופיע בהפתעה למחצית השנייה תוך מחיאות כפיים מצד הקהל. הקבוצה הייתה בפיגור 1-0 במחצית, אולם הפכה את התוצאה במחצית השנייה בנוכחותו של פוליס והיה זה הניצחון הראשון של הקבוצה לאותה עונה<ref></ref>.

== סטטיסטיקות כמאמן ==
נכון ל-3 בינואר 2020
{| class="wikitable sortable" style="text-align:center"
|+מאזנים כמאמן לפי קבוצות ותקופה
|-
! rowspan="2" |קבוצה
! rowspan="2" |מאז
! rowspan="2" |עד
! colspan="5" |מאזן
|-
!!!!!!!!!
|-
|בורנמות'
| align="right" |9 ביוני 1992
| align="right" |5 באוגוסט 1994
|110||31||40||39||28.18
|-
|ג'ילינגהם
| align="right" |31 ביולי 1995
| align="right" |1 ביולי 1999
|218||94||62||62||43.12
|-
|בריסטול סיטי
| align="right" |5 ביולי 1999
| align="right" |14 באוגוסט 2000
|33||10||14||9||30.30
|-
|פורטסמות'
|13 בינואר 2000
|12 באוקטובר 2000
|35
|11
|10
|14
|31.43
|-
|סטוק סיטי
|11 בנובמבר 2002
|28 ביוני 2005
|131
|47
|32
|52
|35.88
|-
|פלימות' ארגייל
|23 בספטמבר 2005
|14 ביוני 2006
|38
|11
|15
|12
|28.95
|-
|סטוק סיטי
|14 ביוני 2006
|21 במאי 2013
|333
|122
|98
|113
|36.64
|-
|קריסטל פאלאס
|23 בנובמבר 2013
|14 באוגוסט 2014
|28
|12
|5
|11
|42.86
|-
|וסט ברומיץ' אלביון
|1 בינואר 2015
|20 בנובמבר 2017
|121
|36
|36
|49
|29.75
|-
|מידלסברו
|26 בדצמבר 2017
|17 במאי 2019
|80
|35
|22
|23
|43.75
|-
|שפילד ונסדיי
|13 בנובמבר 2020
|28 בדצמבר 2020
|10
|1
|4
|5
|10.00
|-
! colspan="3" |סך הכל
!1,137!!410!!338!!389!!36.06
|}

== תארים ==
==== אישיים ====
* מאמן העונה בפרמייר ליג: 2013/2014
* מאמן החודש בפרמייר ליג: אפריל 2014, פברואר 2015.

== קישורים חיצוניים ==

== הערות שוליים ==

קטגוריה:כדורגלנים ולשים
קטגוריה:כדורגלני בריסטול רוברס
קטגוריה:כדורגלני בורנמות'
קטגוריה:מאמני כדורגל ולשים
קטגוריה:מאמני בורנמות'
קטגוריה:מאמני בריסטול סיטי
קטגוריה:מאמני פורטסמות'
קטגוריה:מאמני סטוק סיטי
קטגוריה:מאמני קריסטל פאלאס
קטגוריה:מאמני וסט ברומיץ' אלביון
קטגוריה:מאמני מידלסברו
קטגוריה:מאמני שפילד ונסדיי
קטגוריה:בריטים שנולדו ב-1958